Månedsinfo fra styret i juni og juli

20.06.2021

**Endelig er sommeren her! Det nærmer seg ferietid og vi gleder oss over gjenåpningen av Oslo.**

**Her kommer siste nytt fra Styret:**

**Årsmøte Oslokretsen:** Ble gjennomført 26.05. Berit Hogstad går ut av styret i Oslokretsen etter 6 år som avdelingens representant. Vi takker Berit for innsatsen! På årsmøtet ble avdelingens styreleder Marte Martinsen valgt inn som nytt styremedlem. Solvang 4 fikk gjennomslag for tre forslag knyttet til taksering av hytter som skal selges: kortere svarfrist for selger som ønsker overtakst, økt maksbeløp for bad og kloakktilknytning (fra 30.000 til 60.000 kr.) og opptil 10.000 kr. for oppgradert elektrisk anlegg. Det ble også besluttet at fristen for godkjent gråvanns håndtering flyttes til utgangen av 2022. Vi deler protokoll fra årsmøte i Oslokretsen når denne foreligger.

**Årsmøte Solvang Fellesstyret:** Ble gjennomført 20.05. Øyvind Boland er valgt inn som avdelingens representant og Erlend Hem ble valgt som vara. To nye byggeforskrifter ble vedtatt; å tillate en teglsteinkant nederst på drivhuset og mulighet for å bygge verandatak uten vegger og gulv (avd.1-4). Ordensregelen om dyrehold ble endret på samme møte: “Det er båndtvang i hagen. På egen parsell skal eier sikre at hunden ikke kan forlate parsellen dersom hunden skal gå løs”. Endringene kommer snart detaljert og ordrett på Solvangregler.no.

**Ordensrunde:** Årets første ordensrunde gjennomføres 21. – 27. juni.Husk at avdelingen har et særlig fokus på̊ utvendig vedlikehold av både hytter og gjerder samt høyde på̊ hekker, trær og busker.

**Hyttesalg:** Hytte 598 ligger ute for internt bytte med fellesvisning lørdag 26.06 kl.12:00 (se oppslag og e-post). Frist for å melde interesse for hytta er fredag 25.06 kl.18:00. Hvis hytta legges ut til salg for ventelisten skal den selges til barnefamilie under 40 år med barn under 8 år.

**Gråvann:** Informasjon ligger ute på avdelingens nettsider. Styret sender til uken ut en kartlegging til alle om status, planer og et eventuelt ønske om bistand/samarbeid med medkolonister om utbedring og/eller tilkobling. Skjema leveres i den enkeltes postkasse i uke 25. Skal fylles ut av alle og returneres i postkassen på felleshuset.

**Lås til felleshuset:** Vi har besluttet å bytte den elektroniske låsen med brikke på dørene til felleshuset med en vanlig låssylinder. Nøkkelen er den samme som til låsene på bommen. Årsaken til byttet en kost-nyttevurdering av ordningen med nøkkelbrikke som er dyr å drifte. Bytte av lås vil skje i uke 25.

**Innsamling hageavfall:** Minner om at neste henting er i august. Ikke sett hageavfall opp på snuplassen før dette! Vi prøver å organisere noe henting med egen henger i mellomtiden. Flere uvedkommende setter dessverre fra seg avfall på snuplassen. Vi har informert de andre avdelingsstyrene om dette. Gi gjerne beskjed til styret hvis dere ser noen som setter fra seg avfall på snuplassen nå.

**Byggesøknader:** Det har kommet inn tre ulike byggesøknader innen fristen 20.mai. Alle disse er godkjent av byggekomiteen og styret.

**St.Hans:** Arrangementskomiteen har ikke planer om St. Hans feiring på avdelingen, men både avdeling 1 og 4 planlegger St.Hans bål. Se mer på deres Facebook-sider.

**Informasjon til kolonister:** Minner om at alle oppslag bare henges på den nye informasjonstavlen ved inngangen til Felleshuset. De andre infotavlene er forbeholdt info til besøkende. All informasjon finner dere også på avdelingens nettsider. Spesielt viktig informasjon sendes også på e-post.

**Årsregning:** sendes ut til alle i løpet av juni. Det kommer egen beskjed om når strømmåleren skal leses av.

**Kommende styremøter:** 06.07, 03.08, 07.09 og 05.10.